
REPUBLIKA HRVATSKA
VUKOVARSKO-SRIJEMSKA ZUPANIJA

h OPCINA BOGDANOVCI
\#&  OPCINSKO VIJECE




KLASA: 320-01/26-01/11
URBROJ: 2196-8-01-26-01

Bogdanovci, 21.4.2026. godine
Na temelju članka 36. Zakona o poljoprivredi (Narodne novine, 118/18, 42/20, 127/20, 52/21 i 152/22, 154/22) i članka 29. Statuta Općine Bogdanovci („Službeni vjesnik“ Vukovarsko-srijemske županije, 04/21, 21/22) uz prethodno Mišljenje Ministarstva poljoprivrede, šumarstva i ribarstva o usklađenosti prijedloga potpora male vrijednosti – Program potpora poljoprivredi na području Općine Bogdanovci, Općinsko vijeće Općine Bogdanovci na 9. sjednici održanoj dana 21.4.2026. godine donosi
PROGRAM POTPORA POLJOPRIVREDI 
NA PODRUČJU OPĆINE BOGDANOVCI ZA 2026. GODINU

I. OPĆI UVJETI

Članak 1.

Ovim Programom utvrđuju se svrha i ciljevi Programa, korisnici, mjere potpora, izvori sredstava, postupak dodjele sredstava, obveze korisnika sredstava, kontrola namjenskog utroška dodijeljenih sredstava, povrat sredstava u Proračun Općine Bogdanovci, te ostale odredbe bitne za provođenje.
Potpore podrazumijevaju dodjelu bespovratnih novčanih sredstava iz Proračuna Općine Bogdanovci.

Cilj dodjele potpora je unaprjeđenje poljoprivredne proizvodnje i zadržavanja stanovništva na ruralnom području.

II. KORISNICI

Članak 2.
Potpore se dodjeljuju sukladno Uredbi Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru, Uredbi Komisije (EU) 2019/316 od 21. veljače 2019. godine i Uredbi Komisije (EU) 2024/3118 od 10. prosinca 2024. godine o izmjenama Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (dalje u tekstu: Uredbe Komisije (EU) br. 1408/2013, 2019/316 i 2024/3118).

Sukladno članku 1. Uredbe 1408/2013, 2019/316 i 2024/3118, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku: 

· potpora čiji je iznos određen na temelju cijene ili količine proizvoda stavljenih na tržište, 

· potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost, 

· potpora uvjetovanih korištenjem domaćih umjesto uvoznih proizvoda.

Sukladno Uredbi 1408/2013, 2019/316 i 2024/3118), „poljoprivredni proizvodi“ znače proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EU) br. 104/2000.

Članak 3.
Sukladno članku 2., točka 2. Uredbe 1408/2013 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

a) jedno poduzeće ima većinu glasačkih prava dioničara ili članova u drugom poduzeću;

b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;

c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;

d) jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.
Članak 4.

Temeljem ovog Programa korisnici bespovratnih sredstava iz Proračuna Općine Bogdanovci mogu biti: Poljoprivrednici upisani u Upisnik poljoprivrednika ili Upisnik poljoprivrednih gospodarstava koji imaju sjedište/prebivalište na području Općine Bogdanovci, imaju poljoprivredne površine, stoku i poljoprivrednu proizvodnju za koju traže općinsku potporu na području Općine Bogdanovci, koji podmiruju sve obveze prema Općini Bogdanovci i prema proračunu Republike Hrvatske. 
Sukladno Zakonu o poljoprivredi poljoprivrednik je fizička ili pravna osoba ili skupina fizičkih ili pravnih osoba koja obavlja poljoprivrednu djelatnost na području Republike Hrvatske, a obuhvaća sljedeće organizacijske oblike: obiteljsko poljoprivredno gospodarstvo, samoopskrbno poljoprivredno gospodarstvo, obrt registriran za obavljanje poljoprivredne djelatnosti, trgovačko društvo ili zadruga registrirana za obavljanje poljoprivredne djelatnosti te druga pravna osoba (u nastavku: poljoprivredna gospodarstva).
Za korisnike potpora koji su u sustavu PDV-a, troškovi PDV-a nisu prihvatljivi za odobravanje potpore.
III. MJERE

Članak 5.

Općina Bogdanovci će u 2026. godini dodjeljivati potpore za slijedeće aktivnosti: 
1. Mjera 1: 1.1. Potpore za uzgoj rasplodnih grla junica
              1.2. Potpora za uzgoj muznih krava

2. Mjera 2: Potpore za uzgoj ovaca i koza

3. Mjera 3: Osjemenjivanje

4. Mjera 4. Analiza tla

5. Mjera 5: Potpore za izgradnju/ rekonstrukciju/ opremanje višegodišnjih nasada i uzgoj

                          začinskog i ljekovitog bilja
6. Mjera 6: Potpore u povrtlarstvu

7. Mjera 7: Potpore za nabavu poljoprivredne mehanizacije

8. Mjera 8: Potpore za izgradnju/ rekonstrukciju/ opremanje gospodarskih objekata
9. Mjera 9: Potpore za uzgoj rasplodnih krmača

Mjera 1.:  1.1. Potpore za uzgoj rasplodnih junica 
Članak 6.

Potpora u iznosu od 500,00 eura po grlu ostvaruje se za kupnju i uzgoj rasplodnih junica, a dodjeljuje se po teljenju junice, a maksimalno do 1.000,00 eura po korisniku.
Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;
· preslika osobne iskaznice

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar 
· preslika identifikacijske kartice gospodarstva (IKG kartica)
· ispis iz Jedinstvenog registra domaćih životinja (Posjednički list)
· reprodukcijsko zdravstveni karton junice ili pripusnica
· potvrda Porezne uprave da nema duga po osnovi javnih davanja
· potvrda Općine Bogdanovci da nema duga prema Proračunu Općine Bogdanovci

Korisnik potpore ima obvezu junicu za koju je ostvario pravo na potporu zadržati na poljoprivrednom gospodarstvu tri godine od dana prvog teljenja. Izuzeće će imat korisnici poticaja koji isto neće biti u mogućnosti ostvariti radi zdravstvenih razloga junice Ili druge više sile na koje nisu mogli utjecati za koju su ostvarili pravo na subvenciju, o čemu moraju predočiti vjerodostojnu dokumentaciju ispostavljenu od strane ovlaštene veterinarske ustanove.
     1.2. Potpora za uzgoj muznih krava

Potpora u iznosu od 200,00 eura po grlu ostvaruje se za kupnju i uzgoj muznih krava, a dodjeljuje maksimalno do 1.000,00 eura po korisniku.

Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar 
· preslika identifikacijske kartice gospodarstva (IKG kartica)
· ispis iz Jedinstvenog registra domaćih životinja (Posjednički list)
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Korisnik potpore ima obvezu muznu kravu za koju je ostvario pravo na potporu zadržati na poljoprivrednom gospodarstvu tri godine od dana ostvarivanja potpore. Izuzeće će imat korisnici poticaja koji isto neće biti u mogućnosti ostvariti radi zdravstvenih razloga muzne krave ili druge više sile na koje nisu mogli utjecati za koju su ostvarili pravo na subvenciju, o čemu moraju predočiti vjerodostojnu dokumentaciju ispostavljenu od strane ovlaštene veterinarske ustanove.
Mjera 2.: Potpore za uzgoj ovaca i koza
Članak 7.
Potpora u iznosu od 40 eura po grlu, odnosno najviše 1.000,00 eura po korisniku ostvaruje se za nabavu ili kupnju i ostavljena ženska rasplodna grla koza i ovaca, starije od 6 mjeseci, iz vlastitog uzgoja, propisano označene u skladu sa Zakonom o zdravlju životinja (Narodne novine 152/22, 154/22).
Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice nositelja poljoprivrednog gospodarstva

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar
· preslika identifikacijske kartice gospodarstva (IKG kartica)
· presliku potvrde o označavanju ovaca/koza izdanu od ovlaštene organizacije i

· ispis podataka o ovcama/kozama iz Jedinstvenog registra domaćih životinja (Posjednički list)
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Korisnik potpore, ima obvezu kozu/ovcu za koji je ostvario pravo na potporu, zadržati na poljoprivrednom gospodarstvu najmanje tri godine.  Izuzeće će imat korisnici poticaja koji isto neće biti u mogućnosti ostvariti radi zdravstvenih razloga grla za koji su ostvarili pravo na subvenciju, o čemu moraju predočiti vjerodostojnu dokumentaciju ispostavljenu od strane ovlaštene veterinarske ustanove.
Mjera 3. Potpore za umjetno osjemenjivanje krava i krmača

Članak 8.

Potpora u iznosu od 25,00 eura po kravi, odnosno 10,00 eura po krmači ostvaruje se za izvršenu uslugu osjemenjivanja krava/krmača ili nabave sjemena za obavljanje umjetnog osjemenjivanja na vlastitom stadu vlasnicima životinja koji su ovlašteni za umjetno osjemenjivanje životinja
, a maksimalno do 300,00 eura po korisniku potpore.

Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar 
· preslika identifikacijske kartice gospodarstva

· presliku računa za izvršenu uslugu osjemenjivanja
· ispis podataka o kravama i krmačama iz Jedinstvenog registra domaćih životinja 
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Mjera 4. Analiza tla

Članak 9. 

Osnovna kemijska analiza tla za biljnu proizvodnju i ukupni dušik - potpora se ostvaruje za osnovnu kemijsku analizu tla za biljnu proizvodnju odnosno popravka tla, uzimanje uzoraka tla na terenu, laboratorijska analizu uzoraka tla i interpretacija rezultata uključujući preporuke za gnojidbu.

Intenzitet potpore je do 50% vrijednosti ulaganja, a najviše do 500,00 EUR po korisniku. 
Kriterij dodjele sukladno Uredbama 1408/2013, 2019/316 i 2024/3118 ukupan iznos potpora de minimis koji je dodijeljen pojedinom korisniku ne smije premašiti 50.000,00 EUR tijekom bilo kojeg razdoblja od tri godine. 
Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice nositelja poljoprivrednog gospodarstva

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
· popis katastarskih čestica na kojima se vršila analiza tla
· presliku računa za izvršenu uslugu analize i 

· preslike dokaza o izvršenom plaćanju
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Analiza mora biti obavljena u ovlaštenom laboratoriju na području Republike Hrvatske.
Mjera 5. Potpore za izgradnju/ rekonstrukciju/ opremanje višegodišnjih nasada i uzgoj

               začinskog i ljekovitog bilja
Članak 10.

Potpora u iznosu od 50% troškova, a najviše 1.000,00 eura po korisnku potpore godišnje ostvaruje se za:

· podizanje ili restrukturiranje nasada voća i uzgoj začinskog i ljekovitog bilja na najmanje 0,50 ha: nabavka deklariranog sadnog materijala

· izgradnju i/ili opremanje sustava za navodnjavanje i gnojidbu: bušenje bunara, izgradnja mikroakumulacija, nabava pumpe, cjevovoda, raspršivača, sustava filtracije, sustava fertirigacije, kapaljke, rolomata i ostalih elemenata sustava za navodnjavanje i gnojidbu
· izgradnju i/ili opremanje sustava za zaštitu od padalina (tuča, kiša, mraz): stupovi, sidra, sajle, žica, kape, zatege, kopče, mreža)
Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva

· preslike računa za nabavljene sadnice, opremu odnosno uređaje, 

· preslike dokaza o izvršenom plaćanju

· kopiju katastarskog plana,

· dokaz o vlasništvu odnosno korištenju zemljišta - preslika dokaza o vlasništvu zemljišta ili Jedinstveni zahtjev za potporu iz AGRONET sustava
· fotografije izvršene investicije
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Mjera 6. Potpore u povrtlarstvu
Članak 11.

Ovom je mjerom predviđeno financijski pomoći uzgajivače povrća na malo s područja Općine Bogdanovci.
Sufinanciraju se troškovi sjemena, presadnica, zemlje, pesticida, osiguranja i opreme, za što je potrebno dostaviti dokaz o utrošku sredstava (račun, izvod iz banke).

Najmanja površina koja je upisana u Upisnik je minimalno 0,1 ha, a sufinancira se maksimalno 1 ha. 
Sufinanciranje za 1 ha iznosi 1.000,00 eura, a ukoliko je posađeno manje, srazmjerno se smanjuje i potpora.
Potpore za plastenički/staklanički uzgoj iznosi do 500,00 eura po korisniku za plastenike/staklenike veće od 200 m² ukupne površine zaštićenog prostora.
Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice nositelja poljoprivrednog gospodarstva

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva

· presliku računa za kupljenu robu i usluge 

· preslike dokaza o izvršenom plaćanju
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Mjera 7. Potpore za nabavu poljoprivredne mehanizacije
Članak 12.

Potpora u iznosu od 50% troškova, odnosno najviše 1.000,00 eura po korisniku potpore godišnje ostvaruje se za nabavu nove i rabljene poljoprivredne mehanizacije koja služi za obavljanje poljoprivredne proizvodnje korisnika potpore.

Korisnik potpore ima obvezu nabavljenu mehanizaciju za koju je ostvario pravo na potporu, zadržati u svom vlasništvu najmanje tri godine.

Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice korisnika potpore

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva

· preslika računa/ugovora o kupoprodaji ovjerenog kod javnog bilježnika koja se kupuje kod fizičke osobe koja ne može izdati račun sa svim specifikacijama i podacima za nabavljenu mehanizaciju
· preslika dokaza o izvršenom plaćanju (bankovni izvod)
· izjava o povezanim subjektima (za rabljenu mehanizaciju)
· fotografije nabavljene mehanizacije
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Mjera 8: Potpore za izgradnju/ rekonstrukciju/ opremanje gospodarskih objekata
Članak 13.

Potpora u iznosu od 50% troškova, odnosno najviše 1.000,00 eura godišnje ostvaruje se za:

· izgradnju, rekonstrukciju i/ili opremanje gospodarskih objekata na farmi (objekti za skladištenje poljoprivrednih strojeva, objekti za skladištenje hrane za životinje, objekti za smještaj životinja).
Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva

· preslike računa za izvršene radove odnosno nabavljenu opremu,

· preslike dokaza o izvršenom plaćanju,

· akt kojim se dozvoljava gradnja ili akt prema Pravilniku o jednostavnim i drugim građevinama i radovima
· dokaz o vlasništvu odnosno korištenju gospodarskih objekata i

· fotografije izvršene investicije
· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci
Mjera 9: Potpore za uzgoj rasplodnih krmača

Potpora u iznosu od 100,00 eura po grlu rasplodnih krmača, odnosno najviše 1.000,00 eura po korisniku ostvaruje se za nabavu ili kupnju i ostavljena ženska rasplodna grla svinja, starija od 6 mjeseci, iz vlastitog uzgoja, propisno označene u skladu sa Zakonom o zdravlju životinja (Narodne novine 152/22, 154/22).

.

Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika osobne iskaznice nositelja poljoprivrednog gospodarstva

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar 
· preslika identifikacijske kartice gospodarstva

· ispis podataka o rasplodnim krmačama iz Jedinstvenog registra domaćih životinja

· potvrda Porezne uprave da nema duga po osnovi javnih davanja

· potvrda Općine Bogdanovci da nema duga prema Proračunu Općine Bogdanovci

Korisnik potpore, ima obvezu rasplodnu krmaču za koji je ostvario pravo na potporu, zadržati na poljoprivrednom gospodarstvu najmanje tri godine.  Izuzeće će imat korisnici poticaja koji isto neće biti u mogućnosti ostvariti radi zdravstvenih razloga grla za koji su ostvarili pravo na subvenciju, o čemu moraju predočiti vjerodostojnu dokumentaciju ispostavljenu od strane ovlaštene veterinarske ustanove.
IV. IZVORI SREDSTAVA

Članak 14.

Financijska sredstva za provedbu ovog Programa planirana su u Proračunu Općine Bogdanovci za 2026. godinu - Subvencije - Subvencije poljoprivrednicima 3-35-352, sukladno financijskim mogućnostima i likvidnosti Proračuna, a do izvršenja ukupnog planiranog iznosa od 25.000,00 eura. Nakon izvršenja ukupnog planiranog iznosa iz Proračuna za 2026. godinu javni poziv će se zatvoriti.
V. POSTUPAK DODJELE POTPORE

Članak 15.

Općina će objaviti Javni poziv za dodjelu potpora iz ovog Programa na mrežnim stranicama Općine u kojem će se utvrditi rokovi i postupak podnošenja zahtjeva za dodjelu potpora s pripadajućom dokumentacijom.
Prijave će se podnositi isključivo putem pošte preporučenom pošiljkom na adresu Općina Bogdanovci, Bana Josipa Jelačića 1., 32000 Bogdanovci. 
U slučaju nepotpunog zahtjeva Jedinstveni upravni odjel o tome obavještava podnositelja zahtjeva i traži njegovu dopunu. Po potrebi, Jedinstveni upravni odjel može zatražiti i dodatnu dokumentaciju i obrazloženja, o čemu će izvijestiti tražitelja potpore.

Potpore se isplaćuju na žiro račun korisnika na osnovu podnesenog zahtjeva i izdane odluke nakon što se iz dostavljene dokumentacije utvrdi da su zadovoljeni propisani uvjeti.
VI. OBVEZE KORISNIKA, KONTROLA I POVRAT SREDSTAVA
Članak 16. 

Korisnik je obvezan dodijeljena sredstva koristiti isključivo za realizaciju mjere za koju su sredstva dodijeljena. Korisnik potpore dužan je omogućiti davatelju potpore kontrolu namjenskog utroška dobivenih sredstava. 
Stručnu i administrativnu kontrolu dodjele potpora provodi Jedinstveni upravni odjel. 
Članak 17.

Korisnik koji je ostvario pravo na općinska sredstva temeljem ovog Programa ne smije ni na koji način otuđiti predmetno ulaganje niti mu promijeniti namjenu, te je dužan održavati ga u svrsi i funkciji najmanje tri (3) godine od datuma zaprimanja potvrde o isplati sredstava iz članka 14. ovog Programa.

Ukoliko se ustanovi da je korisnik potpore priložio neistinitu dokumentaciju uz prijava za potporu, ili prijavljeno stanje ne odgovara stvarnom stanju prilikom kontrole na terenu, korisnik mora dobivena sredstva odmah vratiti u Proračun Općine Bogdanovci, te gubi pravo na potpore u poljoprivredi iz Proračuna Općine Bogdanovci u slijedećih pet godina.

Članak 18.

Pravo na potporu ostvaruju samo oni korisnici i s njima povezani subjekti koji nemaju nepodmirena dugovanja prema Općini Bogdanovci te imaju podmirene sve dospjele novčane obveze o kojima evidenciju vodi Porezna uprava.

Korisnicima koji ne zadovoljavaju uvjete iz stavka 1. ovog članka, potpora neće biti isplaćena.

VII.  ZAVRŠNE ODREDBE

Članak 19.

Sukladno Uredbama 1408/2013, 2019/316 i 2024/3118 ukupan iznos potpora de minimis koji je dodijeljen pojedinom korisniku ne smije premašiti 50.000,00 EUR tijekom bilo kojeg razdoblja od tri godine. 

Sukladno članku 6. Uredbe (EU) br. 1408/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi (EU) br.1408/2013.

Podnositelji prijava za dodijeljenu potporu male vrijednosti mogu podnijeti prigovor na dostavljenu obavijest o dodijeljenoj potpori iz prethodnog stavka Općinskom načelniku Općine Bogdanovci, u roku 8 (osam) dana od dana primitka obavijesti. O prigovoru odlučuje Općinski načelnik Općine Bogdanovci.
Članak 20.

Najviši ukupni iznos potpore iz Proračuna Općine Bogdanovci za tekuću godinu, kojeg korisnik potpore može ostvariti po svim osnovama ovog Programa je 1.000,00 eura.
Općinski poticaj za istu površinu ili istu jedinicu proizvodnje, može se ostvariti samo jednom, a isplaćuje se jednokratno.

Članak 21.

Zadužuje se Jedinstveni upravni odjel za provedbu ovog Programa.

Članak 22.

Ovaj Program stupa na snagu osmog dana od dana objave u „Službenom vjesniku“ Vukovarsko-srijemske županije.
PREDSJEDNICA OPĆINSKOG VIJEĆA
                                                                                            Jelena Vinaj, mag.oec.
